Vesthimmerlands Kommune indstiller nu skoleinspektøren på Strandby Skole, Kaare Maul, til fyring. Han har været fritaget for tjeneste siden slutningen af august efter anklager om sexchikane fra en tidligere ansat på skolen. Kaare Maul var gennem flere måneder kæreste med den kvindelige lærer, der nu er fratrådt. Kvinden sendte klagen om sexchikane til kommunen, efter at forholdet var stoppet. Det var klagen, der satte gang i fyringssagen, men en rapport fra KL frikender skoleinspektøren for anklagerne. Mangel på tillid Det er da heller ikke sexsagen, kommunen nu bruger som fyringsgrund. Kommunen begrunder i et såkaldt varslingsbrev til Kaare Maul fyringssagen med blandt andet mangel på tillid til ham. De 150 børn på skolen har fået et brev med hjem fra kommunen, hvoraf det fremgår, at afskedigelsessagen ikke omfatter forhold af ¿krænkende eller kriminel karakter. Sladder - Der er helt forfærdeligt med al den sladder og de mange rygter, der har været i den her sag, siger skolebestyrelsesformand Ole Kristensen til Nordjyske Medier. Fra mandag er den tidligere skoleinspektør på Vester Hornum Skole, Knud Erik Christensen, konstitueret i stillingen som leder af Strandby Skole.

Opsummering:
Sag om sexchikane kan fælde leder af Strandby Skole